Morjens sulle, random sussu! Mää olisin Niinistön Ville Turkkusest! Istusikkos sää meikäläisen syliin!?

Ha ha! Hurtti huumori hurttina huumorina! En puhu Turun murretta, olen mies vailla ominaisuuksia, seinäksi naamioitunut vävypoika, josta anoppi joka joulu ihmettelee, kukas tuo on, miten se taas pöytään livahti, ja miksi sen hymy on samaan aikaan lempeä ja ylimielinen.

Tule syliin, olen vihreä, pysy siinä, jutellaan hyvyydestäni!

Olen Ville Niinistö, aimo vihreä, nuolen pöydän alla lattialta nakkikastiketta ja kerron rouskuttavani metsässä artisokkaa.

Pysy sylissä, jutellaan vihreistä! Mietitään yhdessä kaikkea sitä hyvää, mitä vihreät ovat saaneet aikaan ja sinä kysyt lopuksi ”Ville, ei oo totta, onks totta, ja miten sun syliskin on näin ihana?”.

Älä rimpuile, Villen sylissä hyvä! Siinä on ihmisen paras paikka: vihreässä sylissä kuulemassa vihreiden aikaansaannoksista.

Vihreiden aikaansaannokset! Kiva, kun otit puheeksi! Mielelläni en niitä luettele, mutta tässä muutama: inhimillisyys, rakkaus, lukutaito, inhimillisyys, hyvyys, laskutaito, inhimillisyys, peruskoulu, yliopisto, elämä, syntymä, inhimillisyys.

Pysy ämmä paikallasi, älä saatana rimpuile, usko kun kerron, että hyvä sun on siinä! Jutellaan lisää vihreistä!

” Vihreiden aikaansaannokset! Kiva, kun otit puheeksi! Mielelläni en niitä luettele, mutta tässä muutama: inhimillisyys, rakkaus, lukutaito, inhimillisyys, hyvyys, laskutaito, inhimillisyys, peruskoulu, yliopisto, elämä, syntymä, inhimillisyys.

Me vihreät olemme ihmisiä, jollaisia haluaisimme olla, mutta emme ole, ja siksi olemme mitä vain. Vihreys on löytöretki parempaan maailmaan: sellainen, jossa joku toinen teki ensin löytöretken ja sitten sohvalla makoillut vihreä heräsi, varasti saaliin ja syytti Twitterissä muita kulttuurisesta omimisesta.

Älä peitä korviasi, ei se ole varkaus, kun vihreä sen tekee! Se on hyvyyttä, rakkautta, välittämistä, peruskoulu, elämä, synnytys, inhimillisyys.

Niin kuin vihreä Hannu Oskala sen hyvin sanoi: Vihreät saivat aikaan Tanssin talon Helsingin Kaapelitehtaalle. Mainio vihreä tämä Hannu, Emma Karin ilmeen jälkeen lupaavin vihreä. Jane ja Aatos Erkon säätiö lahjoitti Tanssin talolle 15 miljoonaa euroa, ja vihreä johtopäätös oli: Tanssin talo, vihreiden ansiota.

Älä rimpuile, hullu! Pysy sylissä, siinä on hyvä olla!

Nyt on sinun parempi, kun sidoin sinut siihen, niin et enää koskaan satuta itseäsi.

Pian lähdetään taksilla pyöräretkelle, lupaan, lupaan, varastetaan rahat vanhukselta ja kutsutaan sitä sijoitukseksi vihreämpään tulevaisuuteen.

Ja jos matkalla kohtaamme arjen lannistaman, huolten raataman, väärin ajattelevan ja väärin elävän läskipossun, ajetaan sen päälle, yhdessä, yhdessä sitä autamme, taksin alla sellaisen on paras olla, kun vihreä kevät koittaa possuillekin.

Mikä sinun on, miksi suljet silmäsi, miksi huudat tuskasta? Etkö ymmärrä, että hyvä sinun siinä on, kuuntelepa nyt, kun kerron, kuinka vihreät voittivat talvisodan.

Kirjoittaja on kirjailija ja käsikirjoittaja.